
PAKALPOJUMA LĪGUMS 
Rīgā
[bookmark: _Hlk116307710][bookmark: _Hlk51852728]Līguma parakstīšanas datums ir pēdējā pievienotā droša elektroniskā paraksta un tā laika zīmoga datums

Rīgas valstspilsētas pašvaldības Ārtelpas un mobilitātes departaments, juridiskā adrese Ģertrūdes iela 36, Rīga, LV - 1011 (turpmāk – Pasūtītājs), tā direktora p.i. […] personā, kura rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 42.3.7. apakšpunktu un 74. punktu, Rīgas domes 2024. gada 24. janvāra nolikuma Nr. RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 7.7., 9.1. un 9.6. apakšpunktiem un Rīgas domes priekšsēdētāja 2024. gada 23. augusta rīkojumu Nr. RD-24-76-p “Par Rīgas valstspilsētas pašvaldības Ārtelpas un mobilitātes departamenta vadītāja amata pienākumu veikšanu”, no vienas puses, un 
Sabiedrība ar ierobežotu atbildību “JLD”, reģistrācijas numurs 40003315320, juridiskā adrese Rankas iela 3, Jūrmala, LV-2010, tās valdes locekļa . […]  personā (turpmāk – Izpildītājs), kurš  rīkojas, pamatojoties statūtiem,
[bookmark: _Hlk123825311]abi kopā turpmāk – Puses vai katra atsevišķi arī Puse, bez maldības, viltus un spaidiem, labprātīgi vienojoties, pamatojoties uz Publisko iepirkumu likumu (turpmāk – PIL) un Rīgas valstspilsētas pašvaldības Centrālās administrācijas Iepirkumu pārvaldes veiktā iepirkuma “Dažādu labiekārtojuma projektu izstrāde un autoruzraudzība Rīgas valstspilsētas pašvaldības teritorijā”, iepirkuma identifikācijas Nr. CAIP 2023/145 (turpmāk – iepirkums) “Uzaicinājums iesniegt piedāvājumu Darbam Nr.11” rezultātiem, noslēdz šādu pakalpojuma līgumu (turpmāk – Līgums) un vienojas par sekojošo:

1. [bookmark: _Hlk148096362]Līguma priekšmets un termiņš
1.1. Pasūtītājs pasūta un apmaksā, bet Izpildītājs apņemas sniegt projektēšanas un autoruzraudzības pakalpojumus Rīgas valstspilsētas pašvaldības īpašumā/tiesiskajā valdījumā esošai teritorijai (projekta izstrāde un  autoruzraudzība līdzdalības budžeta projektam “Noēnojums Barona laukumā (ar izmaiņām)”)  paskaidrojuma raksta izstrādi, projektu dokumentācijas apriti un saskaņošanu saistošajās institūcijās un Būvniecības informācijas sistēmā, kā arī autoruzraudzības veikšanu un nepieciešamās dokumentācijas sagatavošanu līdz objekta nodošanai ekspluatācijā, (turpmāk – Darbi vai pakalpojums).
1.2. Izpildītājs Darbus veic atbilstoši iesniegtajai Tehniskajai specifikācijai/cenu piedāvājumam, kas pievienots Līgumam kā pielikums un ir tā neatņemama sastāvdaļa.
1.3. 	Līguma izpilde ir sadalīta trīs posmos: 
1.3.1.	1.posms – trīs provizorisku skiču izstrāde Barona ielas Centra sporta kvartāla laukuma spēļu zonas noēnošanai, kas katra papildus ietver: vismaz 1 (vienu) vizualizāciju un būvniecības un uzturēšanas provizorisko izmaksu aprēķinu;
1.3.2.	2.posms – labiekārtojuma projekta izstrāde un saskaņošana saistošajās institūcijās (Būvniecības iecere - paskaidrojuma raksts ;
1.3.3.    3. posms - Projekta autoruzraudzība labiekārtojuma projektam veicama no būvdarbu uzsākšanas dienas līdz būves nodošanai ekspluatācijā. 
1.4. Līgums stājas spēkā pēc tā abpusējas parakstīšanas ar pēdējā pievienotā droša elektroniskā paraksta un tā laika zīmoga datumu un pēc Pasūtītāja rakstiskas (e-pastā) informācijas saņemšanas par piešķirtu finansējumu un ir spēkā līdz Objekts uzbūvēts un  nodots ekspluatācijā. E-pasts uzskatāms par saņemtu 1 (vienu) dienu pēc e-pasta nosūtīšanas dienas.
1.4.1. 1. un 2. posma izpildes termiņš ir 30 (trīsdesmit) nedēļas no Līguma spēkā stāšanās dienas, pie nosacījuma, ja Rīgas valstspilsētas pašvaldības budžetā tiks piešķirti Līguma izpildei nepieciešamie līdzekļi;
1.4.2. 3. posma izpildes termiņš (provizoriski) 12 (divpadsmit) mēneši pie nosacījuma, ja Rīgas valstspilsētas pašvaldības budžetā tiks piešķirti finanšu līdzekļi konkrēto darbu veikšanai. 
1.5. Objektīvu iemeslu dēļ Līguma 1.posma izpildes termiņš var tikt  pagarināts līdz 3 (trim) mēnešiem par to iepriekš vienojoties ar Pasūtītāju.
1.6. 3. posma provizorisks izpildes termiņš var tikt pagarināts uz 36 (trīsdesmit sešiem) mēnešiem, pie nosacījuma, ja tiek piešķirti budžeta līdzekļi. 

2. Līgumcena un norēķinu kārtība
2.1. [bookmark: _Hlk148608973]Līguma kopējā summa ir  EUR 12 584,00 (divpadsmit tūkstoši pieci simti astoņdesmit četri euro un 00 centi), tajā skaitā pievienotās vērtības nodoklis (turpmāk – PVN) 21 (divdesmit viena) procenta apmērā  EUR 2 184,00 (divi tūkstoši viens simts astoņdesmit četri euro un 00 centi). Līguma summa bez PVN ir  EUR 10 400,00 (desmit tūkstoši četri simti euro un 00 centi). Līguma kopējā summā ir iekļauti visi nodokļi, nodevas, ar kurām, saskaņā ar normatīvo aktu prasībām, varētu tikt aplikti Darbi. Līguma norēķinu kārtība ir sadalīta 4 posmos:  
2.1.1. [bookmark: _Hlk164684460]Līguma 1. posma izpilde (trīs provizorisku skiču izstrāde Barona ielas Centra sporta kvartāla laukuma spēļu zonas noēnošanai, kas katra papildus ietver: vismaz 1 (vienu) vizualizāciju un būvniecības un uzturēšanas provizorisko izmaksu aprēķinu): summa  EUR . […]  ([…]) bez PVN, PVN 21%  EUR . […]  ([…]), pavisam kopā  EUR . […]  ( […]);
2.1.2. Līguma 2. posma izpilde (labiekārtojuma projekta izstrāde un saskaņošana saistošajās institūcijās (Būvniecības iecere - paskaidrojuma raksts): summa EUR . […]  ( […]) bez PVN, PVN 21% EUR . […]  ( […]), pavisam kopā EUR . […]  (. […]);
2.1.3. Līguma 3. posma izpilde (Autoruzraudzība labiekārtojuma projektam veicama  no būvdarbu uzsākšanas dienas līdz būves nodošanai ekspluatācijā): summa  EUR . […]  ( […]) bez PVN, PVN 21% EUR  […]  ([…]), pavisam kopā EUR  […]  ();
2.2. [bookmark: _Hlk148608954]Norēķins par Darbiem tiek veikts Līguma 2.7. un 2.8. apakšpunktā noteiktā termiņā pēc Darbu nodošanas - pieņemšanas akta savstarpējas parakstīšanas un Izpildītāja elektroniska rēķina saņemšanas.
2.3. Pasūtītājam Līguma izpildes laikā objektīvu iemeslu dēļ ir tiesības samazināt vai palielināt Uzdevumā norādītos apjomus (konkrētus elementus, spēļu iekārtas, segumu vai citus apjomus), bet ne vairāk kā +/- 50 % (piecdesmit) procentu robežās no Līguma kopējās summas, neskaitot pievienotās vērtības nodokli.
2.4. Izrakstot rēķinu, Izpildītājs tajā norāda šādus rekvizītus:
Saņēmējs: Rīgas valstspilsētas pašvaldība
Adrese: Rātslaukums 1, Rīga, LV-1050
NMR kods: . […]
PVN reģ.Nr. . […]
Banka: . […]
Bankas kods: . […]
Konts: […]
RD iestāde: Rīgas valstspilsētas pašvaldības Ārtelpas un mobilitātes departaments
RD iestādes adrese: Ģertrūdes iela 36, Rīga, LV-1011
RD iestādes kods: . […]
2.5. Izpildītājs sagatavo elektronisko rēķinu, atbilstoši Rīgas valstspilsētas pašvaldības portāla www.eriga.lv sadaļā “Rēķinu iesniegšana”, turpmāk – portāls, norādītajai informācijai, izvēloties vienu no piedāvātajiem elektronisko rēķinu iesniegšanas veidiem:
2.5.1. izveido programmatūru datu apmaiņai starp Izpildītāja norēķinu sistēmu un pašvaldības vienoto informācijas sistēmu;
2.5.2. augšupielādē rēķinu failus pašvaldības portālā www.eriga.lv, atbilstoši portālā noteiktajam aprakstam par elektroniskā rēķina iesniegšanas formātu un piegādes veidu;
2.5.3. izmanto Web formas manuālai rēķinu ievadei.
2.6. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
2.7. [bookmark: _Hlk52179213]Par izpildītu Līguma 1. un 2. posmu, Pasūtītājs veic elektroniskā rēķina apmaksu 20 (divdesmit) darba dienu laikā no dienas, kad Izpildītājs, atbilstoši portālā norādītajai informācijai, ir iesniedzis Pasūtītājam pareizi un atbilstoši Līguma nosacījumiem aizpildītu elektronisku rēķinu un Pasūtītājs to ir pieņēmis apmaksai.
2.8. Par izpildītu Līguma 3. posmu, Pasūtītājs veic elektroniskā rēķina apmaksu 20 (divdesmit) darba dienu laikā no dienas, kad Izpildītājs, atbilstoši portālā norādītajai informācijai, ir iesniedzis Pasūtītājam pareizi un atbilstoši Līguma nosacījumiem aizpildītu elektronisku rēķinu un Pasūtītājs to ir pieņēmis apmaksai. Puses rakstiski var vienoties par citu samaksas kārtību autoruzraudzības pakalpojuma apmaksai. Avansa maksājums nav paredzēts.
2.9. Līgumslēdzēji (puses) vienojas, ka elektroniskā rēķina apmaksas termiņu skaita no dienas, kad Izpildītājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītājam elektronisku rēķinu, ar nosacījumu, ka Izpildītājs ir iesniedzis pareizi, atbilstoši līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
2.10. Ja Izpildītājs ir iesniedzis nepareizi aizpildītu un/vai līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem. Izpildītājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
2.11. Izpildītājam ir pienākums sekot līdzi iesniegtā elektroniskā rēķina apstrādes statusam portālā.

3. Pušu atbildība
3.1. Izpildītājs atbild par pakalpojuma izpildes kvalitāti un Latvijas Republikas normatīvajos aktos noteiktajā kārtībā sedz Pasūtītājam visus zaudējumus, kas tam radušies sakarā ar Līguma nosacījumu neizpildi.
3.2. Ja ir noticis pakalpojuma sniegšanas termiņa kavējums, atbilstoši norādītajam, Izpildītājs maksā Pasūtītājam līgumsodu 0,5% (nulle komats pieci procenti) no Līguma summas bez PVN par katru nokavēto dienu, bet ne vairāk kā 10% no Līguma summas bez PVN. 
3.3. Ja Pasūtītājs savlaicīgi neveic Līgumā noteiktos maksājumus, Pasūtītājs maksā Izpildītājam līgumsodu 0,5% (nulle komats pieci procenti) no rēķina  summas bez PVN, par katru nokavēto dienu, bet ne vairāk kā 10% no rēķina summas bez PVN.
3.4. Izpildītājs atbild par zaudējumiem un kaitējumu, kādu viņš ar savu darbību vai bezdarbību ir nodarījis Pasūtītājam un/vai trešajām personām, kā arī par iespējamiem trešo personu prasījumiem pret Pasūtītāju nekvalitatīvu vai termiņā neizpildītu Darbu dēļ.
3.5. Līgumsoda samaksa un zaudējumu atlīdzināšana neatbrīvo Puses no Līgumā noteikto saistību izpildes.
4. Projektēšana un Darbu nodošana-pieņemšana
4.1. Projekts ir izstrādājams saskaņā ar  spēkā esošajiem normatīvajiem aktiem un citiem projektam saistošiem dokumentiem, kā arī  ņemot vērā 1.pielikumā “Tehniskā specifikācija” izvirzītās prasības.
4.2. Izpildītājam jānodrošina projektēšanas Darbu veikšana ar licencētām datorprogrammām un kvalificētu (atbilstoši apdrošinātu) personālu.
4.3. Izpildītājs uz sava rēķina, saņemot no Pasūtītāja atbilstošu pilnvarojumu, paredzamajā būvdarbu vietā veic visas Projekta izstrādei nepieciešamās pārbaudes un izpētes, pieprasa un saņem dokumentus, tajā skaitā, bet ne tikai, tehniskos noteikumus.
4.4. Izpildītājam ir pienākums visā projektēšanas posmā konsultēties ar Pasūtītāju attiecībā uz Projekta izstrādi, tā tehniskajiem risinājumiem, lai sasniegtu labāko rezultātu Pasūtītāja ieceres realizācijai. 
4.5. Izpildītājam 5 (piecu) dienu laikā no Pasūtītāja pieprasījuma ir pienākums iesniegt Pasūtītājam ziņojumu, kurā norāda kādas darbības jau ir paveiktas Projekta veiksmīgai realizācijai noteiktajā termiņā.. 
4.6. Projektēšana ir uzsākama ne vēlāk kā nākamajā darba dienā pēc Līguma parakstīšanas. 
4.7. Ja Pasūtītājs konstatē, ka Projekta risinājumi satur kļūdas vai neprecizitātes, Izpildītājs pēc iespējas īsākā laika posmā, bet ne ilgāk kā 10 (desmit) dienu laikā Pasūtītājam nosūta labotu Projektu. 
4.8. Visus izdevumus, kas saistīti ar izmaiņām un papildinājumiem Projektā, lai veiktu nepieciešamās izmaiņas, kuras pieprasījušas saskaņošanas institūcijas, sedz Izpildītājs. Par katru no šiem papildinājumiem un izmaiņām Izpildītājam  ir jāinformē Pasūtītāju. 
4.9. Konstatētās kļūdas un trūkumi Izpildītāja sagatavotajos dokumentos Izpildītājam jālabo uz sava rēķina Pasūtītāja noteiktajā termiņā (Pasūtītājs Izpildītāju informē rakstiski, piemēram, e-pastā). Ja Izpildītājs noteiktajā termiņā neveic prasītos labojumus, Pasūtītājam ir tiesības labošanu uzdot citai personai, un Izpildītājam ir jāsedz šo labojumu izmaksas.
4.10. Izpildītājam jāsedz tādu defektu labošanas izmaksas, kas radušies būves garantijas laikā Projekta kļūdu dēļ. 
4.11. Visas autora tiesības uz  Projektu kopumā un jebkuru tā daļu pāriet uz Pasūtītāju ar brīdi, kad Projekts kopumā vai jebkura tā daļa ir nodota Pasūtītājam un Pasūtītājs ir veicis norēķinu ar Izpildītāju. Tas ietver tiesības bez saskaņošanas ar Izpildītāju  pārveidot Projektu, atteikties no atsevišķu Projektu risinājumu īstenošanas, sadalīt to kārtās un tml. 
4.12. Pasūtītāja un Izpildītāja parakstīts Darbu nodošanas-pieņemšanas akts ir pamats rēķina iesniegšanai Pasūtītājam. 
5. Autoruzraudzība
5.1. Izpildītājs objektā veic autoruzraudzību tikai pēc Pasūtītāja rakstiska (e-pastā) uzdevuma saņemšanas. 
5.2. Autoruzraudzība tiek veikta saskaņā ar spēkā esošajiem normatīvajiem aktiem un ņemot vērā Nolikuma 11.5. pielikumā “Tehniskā specifikācija” izvirzītās prasības. Autoruzrauga pienākums ir uzraudzīt Objektu būvniecības atbilstību saskaņotajam Projektam, nepieļaujot būvniecības dalībnieku patvaļīgas atkāpes no Projekta risinājumiem.
5.3. Autoruzraudzību Izpildītājs uzsāk reizē ar Būvdarbu uzsākšanu vai pēc vienošanās ar Pasūtītāju, un turpina līdz pat brīdim, kad pilnībā ir pabeigti būvdarbi un objekts nodots ekspluatācijā.
5.4. Izpildītāja pienākumi un tiesības:
5.4.1. Izpildītājs par Autoruzraugu nozīmē būvspeciālistu, kas ir norādīts Piedāvājumā kā Projektu izstrādātājs, vai, ja nepieciešams, nomaina to saskaņā ar Līguma 9. sadaļu.
5.4.2. Izpildītājs ir atbildīgs par to, lai visā Līguma izpildes laikā Autoruzraugam būtu spēkā esošs atbilstošas jomas būvspeciālista sertifikāts;
5.4.3. Autoruzraugam  ir pienākums visas saskaņotās atkāpes no Projekta risinājumiem fiksēt Būvdarbu žurnālā, veicot Autoruzrauga ierakstu. 
5.4.4. Autoruzraugam ir pienākums bez papildus atlīdzības veikt izmaiņas Projektā, ja šādu izmaiņu nepieciešamība rodas sakarā ar kļūdu vai neatbilstību Projektā, vai kādu citu Būvniecības procesa dalībnieka nolaidību. Šādas izmaiņas ir izdarāmas 5 (piecu) darba dienu laikā vai citā laikā, iepriekš par to vienojoties ar Pasūtītāju. 
5.4.5. Autoruzraugs sniedz jebkādu palīdzību, kas varētu būt nepieciešama Pasūtītājam vai iesaistītajiem Būvniecības dalībniekiem  attiecībā uz Projektu vai kādu tā daļu interpretēšanu un attiecībā uz lēmumu par jebkādām pretrunām, kas varētu rasties starp dažādiem dokumentiem, kas veido Projektu un Līguma noteikumus kopumā. Izpildītājs sniedz visus paskaidrojumus un norādījumus, kas būtu nepieciešami  kvalitatīvai Projekta izpildei;
5.4.6. Autoruzraugam ir jāapmeklē visas sapulces, kuras sasauc Pasūtītājs vai Būvuzraugs.

6. Izpildītāja tiesības un pienākumi
6.1. Izpildītājs uzsāk Darbus pēc Pasūtītāja rakstiska (e-pastā) uzdevuma saņemšanas no atbildīgā Pasūtītāja pārstāvja.
6.2. Izpildītājs atbild par zaudējumiem, kuri nodarīti Pasūtītājam un/vai trešajām personām sakarā ar Līguma noteikumu pārkāpumu, ja Izpildītājs tajos vainojams.
6.3. Izpildītāja pienākums ir izpildīt Līgumā paredzētos Darbus augstā kvalitātē, atbilstoši Latvijas Republikā spēkā esošajiem tiesību aktiem un to prasībām, bez Pasūtītāja rakstveida akcepta nepieļaujot jebkāda veida atkāpes no Līguma noteikumiem.
6.4. Izpildītājs brīdina Pasūtītāju par neparedzētiem apstākļiem, kas radušies pēc Līguma noslēgšanas no Izpildītāja neatkarīgu apstākļu dēļ un kuru dēļ var tikt traucēta saistību izpilde. Tādā gadījumā, Pusēm vienojoties, Pasūtītāja uzdevumā noteiktie pakalpojuma izpildes termiņi var tikt attiecīgi pagarināti.

7. Pasūtītāja tiesības un pienākumi
7.1. Pasūtītāja apņemas nodrošināt Izpildītāju ar Pasūtītāja rīcībā esošo Līguma izpildei nepieciešamo informāciju un dokumentiem.
7.2. Pasūtītājs apņemas savlaicīgi veikt Izpildītāja izpildīto Darbu pieņemšanu.
7.3. Pasūtītājs brīdina Izpildītāju par neparedzētiem apstākļiem, kas radušies pēc Līguma noslēgšanas no Pasūtītāja neatkarīgu apstākļu dēļ un kuru dēļ var tikt traucēta saistību izpilde. Tādā gadījumā, Pusēm vienojoties, Darbu izpildes termiņi var tikt attiecīgi pagarināti.

8. Līguma izpildē iesaistītā personāla un apakšuzņēmēju nomaiņas un jauna personāla un apakšuzņēmēju piesaistes kārtība
8.1. Izpildītājs nodrošina, ka Līguma izpildē piedalās Izpildītāja piedāvājumā norādītais personāls, kura kvalifikācijas atbilstību izvirzītajām prasībām Pasūtītājs ir vērtējis, kā arī apakšuzņēmēji, t.sk. tie, uz kuru iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma procedūras dokumentos noteiktajām prasībām.
8.2. Izpildītājs veic Līguma izpildē piesaistītā personāla vai apakšuzņēmēju nomaiņu, vai jauna apakšuzņēmēja piesaisti PIL 62. pantā noteiktajā kārtībā un gadījumos.
8.3. Gadījumā, ja Līguma izpildē piesaistīto personālu vai apakšuzņēmēju personisku piedalīšanos nav iespējams nodrošināt (atvaļinājumi, darba attiecību pārtraukšana u.c. gadījumi), Izpildītājam ir pienākums nodrošināt līdzvērtīgas vai augstākas kvalifikācijas personāla vai apakšuzņēmēju piesaisti Līguma izpildē, iepriekš to saskaņojot ar Pasūtītāju.
8.4. Pasūtītājs ir tiesīgs atteikt apakšuzņēmēja nomaiņu, ja pastāv kāds no PIL 62. panta trešās daļas nosacījumiem.
8.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.6. Izpildītājs drīkst veikt tā piedāvājumā norādīto apakšuzņēmēju nomaiņu, uz kuru neattiecas PIL 62. panta trešās daļas nosacījumi, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja nomaiņai vai jauna apakšuzņēmēja iesaistīšanai Līguma izpildē.
8.7. Lai veiktu personāla un apakšuzņēmēju nomaiņu, Izpildītājs informē Pasūtītāju par attiecīgo aizvietotāju un iesniedz dokumentus, kas nepieciešami lēmuma pieņemšanai (piem., sertifikātu un apliecinājumu apliecinātās kopijas).
8.8. Pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus.
8.9. Pasūtītājs pieņem lēmumu atļaut vai atteikt iepirkuma līguma izpildē iesaistītā Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62. panta noteikumiem.
8.10. Gadījumā, ja tiek mainīts normatīvais regulējums, kas nosaka iepirkuma procedūrā izraudzītā personāla vai apakšuzņēmēju nomaiņu, tā notiek atbilstoši spēkā esošajos normatīvajos aktos noteiktajām.
8.11.	Gadījumā, ja Starptautisko un Latvijas Republikas nacionālo sankciju likuma 11.¹ pantā noteiktās sankcijas ir piemērotas attiecībā uz apakšuzņēmēju vai personu, uz kuras iespējām Izpildītājs ir balstījies, lai apliecinātu savu atbilstību iepirkuma procedūras dokumentācijā norādītajām kvalifikācijas prasībām, Izpildītājam ir pienākums apakšuzņēmēju vai minēto personu nomainīt 10 (desmit) darba dienu laikā no attiecīga Pasūtītāja pieprasījuma nosūtīšanas dienas.

9. Līguma grozījumi un tā darbības pārtraukšana
9.1. Līgumu var papildināt vai grozīt Pasūtītājam un Izpildītājam savstarpēji vienojoties, ievērojot PIL 61.panta noteikumus.
9.2. Ne vēlāk kā 21 (divdesmit vienas) kalendāra dienas pirms Līguma 1.4. apakšpunktā noteiktā Līguma darbības  termiņa beigām, Pusēm savstarpēji vienojoties Līguma termiņš  var tikt pagarināts.
9.3. Jebkurus Līguma grozījumus vai papildinājumus Puses noformē rakstveidā, un tie kļūst par Līguma neatņemamām sastāvdaļām.
9.4. Vienpusēja atkāpšanās no Līguma nav pieļaujama, izņemot Līgumā un Latvijas Republikas spēkā esošos normatīvajos aktos noteiktā kārtībā.
9.5. Līgumu var izbeigt, Pusēm savstarpēji vienojoties, ja tam ir objektīvi iemesli.
9.6. Pasūtītājs var vienpusēji lauzt Līgumu, ja netiek piešķirts vai tiek samazināts finansējums (budžeta asignējumi) par to rakstiski brīdinot Izpildītāju.
9.7. Pasūtītājs var vienpusēji izbeigt Līgumu, par to rakstiski brīdinot Izpildītāju ne mazāk kā 5 (piecas) darba dienas iepriekš un neatlīdzināt Izpildītājam tādējādi radušos zaudējumus, ja:
9.7.1. Izpildītājs kavē Darba izpildes termiņus, un termiņa nokavējums ir sasniedzis vismaz 10 (desmit) kalendārās dienas; 
9.7.2. Darbi tiek veikti neatbilstoši Līgumam vai pielikumiem, vai neatbilstošā kvalitātē, par ko Pasūtītājs ir sastādījis aktu;
9.7.3. Izpildītājs normatīvajos aktos noteiktajā kārtībā ir atzīts par maksātnespējīgu vai pieņemts lēmums par Izpildītāja likvidāciju;
9.7.4. Izpildītājs ir nodevis savu tiešo funkciju veikšanu ar Pasūtītāja rakstiski nesaskaņotam apakšuzņēmējam.
9.8. Pasūtītājs vienpusēji izbeidz Līgumu ar Izpildītāju, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas (atbilstoši Starptautisko un Latvijas Republikas nacionālo sankciju likuma 11.¹ pantam).
9.9. Pasūtītājs neatlīdzina Izpildītājam zaudējumus, kas radušies Līgumā noteikto Pasūtītāja tiesību izmantošanas rezultātā.
9.10. Izpildītājs ir tiesīgs vienpusīgi izbeigt Līgumu pirms termiņa, par to rakstiski brīdinot Pasūtītāju vismaz 14 (četrpadsmit) kalendārās dienas iepriekš, ja Pasūtītājs divus mēnešus pēc kārtas nav veicis samaksu par saņemtajiem Pakalpojumiem, skaitot no korekti iesniegta rēķina dienas Rīgas pilsētas pašvaldības portālā www.eriga.lv.


10. Nepārvarama vara
10.1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem šā Līguma izpratnē saprotama tādu apstākļu vai notikumu iestāšanās, no kuriem pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši pusi, kura atsaucas uz nepārvaramu varu.
10.2. Nepārvaramas varas apstākļu iestāšanās gadījumā puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā puses vienojas par saistību izpildes pagarinājumu. Ja puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
10.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai pusei ir tiesības vienpusēji atkāpties no Līguma, par to rakstveidā informējot otru pusi. Šādā gadījumā puses vienojas par savstarpējo norēķinu apmēru un to segšanas kārtību.
10.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās veikt Darbus vai izdot saskaņojumus, kas nepieciešami Līguma izpildei utml. apstākļi (ja vien minētās problēmas neizriet tieši no nepārvaramas varas).
11. Noslēguma noteikumi
11.1. Visi strīdi starp Pusēm tiek risināti savstarpējās sarunās. Ja puses nevar atrisināt strīdu 14 (četrpadsmit) kalendāro dienu laikā, tad tas izšķirams Latvijas Republikas likumdošanā paredzētajā kārtībā – tiesā. 
11.2. Pusēm savlaicīgi, bet ne vēlāk kā 5 (piecu) darba dienu laikā, jāpaziņo otrai Pusei par savu saimniecisko rekvizītu, adreses vai citas būtiskas informācijas izmaiņām, pretējā gadījumā vainīgai Pusei ir jāatlīdzina otrai Pusei nodarītie zaudējumi. Puses likvidācijas vai reorganizācijas gadījumā Līgums ir saistošs tās tiesību pārņēmējiem.
11.3. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
11.4. Pušu kontaktpersona savstarpēji sadarbības koordinēšanai Līguma ietvaros ar tiesībām parakstīt Līguma izpildes dokumentāciju: 
11.4.1. [bookmark: OLE_LINK1]Pasūtītāja kontaktpersona, kura, tostarp, no Pasūtītāja puses kontrolē Līguma izpildi un termiņus: Rīgas valstspilsētas pašvaldības Ārtelpas un mobilitātes departamenta Satiksmes infrastruktūras pārvaldes Teritoriju labiekārtošanas projektu attīstības nodaļas projektu vadītāja ainavu arhitektūras un plānošanas jautājumos . […]. Saziņai ar Pasūtītāju Izpildītājs vienlaikus izmanto arī Pasūtītāja oficiālo e-pasta adresi . […]  
11.4.2. Izpildītāja kontaktpersona: . […]
11.5. Līgumam ir pievienoti 2 (divi) pielikumi, kas ir Līguma neatņemamas sastāvdaļas:
11.5.1. Izpildītāja iesniegtais piedāvājums uz 2 (divām) lapām – 1. pielikums;
11.5.2. Tehniskā specifikācija/Darba uzdevums  uz 5 (piecām) lapām – 2. pielikums.
11.6. Līguma pamatteksts sagatavots latviešu valodā uz 6 (sešām) lapām, Līgumam pievienoti 2 (divi) pielikumi uz 7 (septiņām) lapām. Pusēm ir pieejams abpusēji parakstīts Līgums elektroniskā formātā.

12. Pušu juridiskās adreses, bankas rekvizīti un paraksti

	Pasūtītājs:
Rīgas valstspilsētas pašvaldība
NMR kods Nr. 90011524360
Rātslaukums 1, Rīga, LV-1050

Iestāde: Rīgas valstspilsētas pašvaldības Ārtelpas un mobilitātes departaments
Adrese: Ģertrūdes iela 36, Rīga, LV-1011
Iestādes kods: 213

Telefons: 67012701
e-pasts: amd@riga.lv


(elektroniskais paraksts) ________________
Direktora p.i. . […]
	Izpildītājs : 
Sabiedrība ar ierobežotu atbildību ”JLD’’
Reģ Nr. . […]
Adrese: . […]
Tālr. . […]
E-pasts: . […]

Norēķinu rekvizīti:
Banka: . […]
Kods: . […]
Konts . […]



(elektroniskais paraksts) ________________
Valdes loceklis . […]

